google/wiki40b huggingface dataset:
वियतनामी दोंग

व्युत्पत्ति

 दोंग (đồng) शब्द आया है दोंग तिएन (đồng tiền) (यानि "पैसा") शब्द से, जो चीनी तोंग चिआन (पारंपरिक चीनी: 銅錢; सरलीकृत चीनी: 铜钱) शब्द के जुड़ा है। ये शब्द आया है चीन और वियतनाम के राजवंशीय काल में इस्तेमाल होने वाले पीतल के सिक्कों से। हाओ (hào) शब्द चीनी शब्द हाओ (चीनी: 毫) से जुड़ा है, जिसका अर्थ है मुद्रा की इकाई का दसवाँ हिस्सा।
दोंग के चिह्न का एन्कोडिंग है U+20AB ₫ DONG SIGN (HTML &#8363;)।

उत्तरी वियतनाम

1946 में वियत मिन्ह सरकार (जो बाद में उत्तरी वियतनाम की सरकार बनी) ने दोंग के रूप में अपनी मुद्रा शुरू की, फ़्रेंच इंडोचीनी पिएस्त्र के बदले, जो उसके मूल्य के बराबर था। दोंग का दो बार पुनर्मूल्यांकन किया गया, पहले 100:१ के दर पर, और फिर 1000:1 के दर पर। 

दक्षिण वियतनाम

पिएस्त्र और दोंग दोनों में मूल्यांकित नोटों को 1953 में वियतनाम के राज्य में जारी किया गया, जो 1954 में दक्षिण वियतनाम बन गया। 22 सितंबर, 1975 को साइगॉन के हार के बाद दक्षिण वियतनाम के मुद्रा जो "मुक्ति दोंग" में बदल गया जो 500 दक्षिणी दोंग के बराबर था।

संयुक्त वियतनाम

वियतनाम के एकीकरण के बाद, दोंग को भी 3 मई, 1978 को एक कर दिया गया। एक दोंग एक उत्तरी दोंग या 0.8 दक्षिणी दोंग के बराबर था। 
14 सितंबर, 1985, दोंग का पुनर्मूल्यांकन किया गया, जहाँ एक नया दोंग 10 पुराने दोंग के बराबर था। इससे दीर्घकालीन मुद्रास्फीति का एक चक्र शुरू हो गया जो 1990 के दशक तक चलता रहा। 

पहला दोंग

1978 में, एल्यूमीनियम के सिक्के (1976 दिनांकित) शुरू किए गए। इनमें 1, 2, 5 हाओ और 1 दोंग के सिक्के थे। ये सिक्के जर्मन लोकतांत्रिक गणराज्य में बर्लिन की टकसाल में ढाले गए थे औए इनके अग्रभाग में देश का शिखा और रिवर्स में मूल्य था। दीर्घकालीन मुद्रास्फीति के कारण इन सिक्के की कोई कीमत नहीं रह गई, इस शृंखला के बाद कई सालों तक नए सिक्के परिचालन में नहीं थे। 

स्मारक सिक्के

तांबा, पीतल, ताम्र-निकल, चाँदी और सोने से बने स्मारक सिक्कों को 1986 के बाद से जारी किया गया है, पर उन में से कोई भी परिचालन में नहीं हैं।

2003 शृंखला

स्टेट बैंक ऑफ वियतनाम 17 दिसंबर, 2003 को नए सिक्के जारी किए। ये नए सिक्के फिनलैंड के टकसाल में ढाले गए थे, और 200, 500, 1,000, 2,000, और 5,000 दोंग के मूल्य में थे। इससे पहले, वियतनामियों को वेंडिंग मशीनों से खरीददारी करने के लिए टोकन का इस्तेमाल करना पड़ता था। इससे सरकार को छोटे मूल्यों के नए नोट कम बनाने पड़े जो जल्दी खराब हो जाते हैं।  कई निवासियों ने सालों बाद सिक्कों को देखकर उत्साह व्यक्त की, और 200 दोंग के सिक्के पर चिंता जताई, क्योंकि मुद्रास्फीति के कारण ये मूल्यहीन होने के कगार पर थी।

पहली đồng

1978 में स्टेट बैंक ऑफ वियतनाम (Ngân hàng Nhà nước Việt Nam) ने 5 हाओ, और 1, 5, 10, 20 और 50 दोंग के नोट जारी किए। . 1980 में, 2 और 10 दोंग नोट जोड़े गए और 1981 में 30 और 100 दोंग के नोट आए। इन नोटों को 1985 में बंद कर दिया गया क्योंकि मुद्रास्फीति के कारण इनकी कोई कीमत नहीं रह गई थी। 

दूसरी đồng

1985 में 5 हाओ, 1, 2, 5, 10, 20, 30, 50, 100, और 500 दोंग के नोट जारी किए गए। जब मुद्रास्फीति बढ़ गई, तब 1987 में 200, 1,000, 2,000, और 5,000 दोंग के नोट लाए गए, फिर 1990 में  10,000 और 50,000 दोंग के नोट, 1991 में 20,000 दोंग का नोट 1994 में 100,000 दोंग का नोट, 2003 में 500,000 दोंग का नोट और 2006 में 200,000 दोंग का नोट जारी किए गए। 
बैंक नोटों की पाँच शृंखलाएँ आई हैं। 2003 के शृंखला के अलावा सभी के नोट उपयोगकर्ताओं के लिए मुश्किल थे क्योंकि उनमें एक जैसे चित्रांकन नहीं थे।
आटो फॉन बॉटलिंक

आटो फॉन बॉटलिंक (Otto von Böhtlingk; १८१५-१९०४) जर्मनी के भारतविद तथा संस्कृत के प्रकांड पंडित थे जिन्होंने संस्कृत साहित्य का विधिपूर्वक अध्ययन करके, वर्षों के परिश्रम के पश्चात् 'संस्कृत वार्टरबुख' (Sanskrit-Wörterbuch) नामक एक विशाल शब्दकोश सात भागों में प्रकाशित किया। यह आज भी अद्वितीय ग्रंथ है।

परिचय

बाटलिंक का जन्म ३० मई १८१५ को रूस के लेनिनग्राद नगर में हुआ था। बर्लिन तथा बॉन में उन्होंने उच्च शिक्षा प्राप्त की। बॉन उस समय यूरोप में संस्कृत का बड़ा केंद्र था। बर्लिन में फ्रांसिस बॉप नामक संस्कृत विद्वान् भी इनके गुरु थे। विद्वानों के साथ संसर्ग तथा वातावरण के प्रभाव ने इनके अध्ययन को नया मोड़ दिया।
यद्यपि आरंभ से विश्वविद्यालय में इनका विषय अरबी तथा फारसी था, तथापि यह संस्कृत की ओर झुके और आगे चलकर इसी विषय को लेकर इन्हें विश्वख्याति मिली। १८४० में इन्होंने 'ग्रामेर संस्कृत' नामक ग्रंथ लिखा जो पाणिनि की 'अष्टाध्यायी' पर आधारित था। १८४३ में इसी विषय को लेकर इनका विस्तृत ग्रंथ 'पाणिनि ग्रामेटिक' प्रकाशित हुआ जिसमें सूत्रों पर सरल जर्मन भाषा में टीका की गई है। इनका एक ग्रंथ फ्रांसीसी में 'डिजरटेशियाँ सर ला एक्सेंट संस्कृत' नाम से प्रकाशित हुआ और फिर जर्मन में कालिदास के शाकुन्तल का अनुवाद मूल सहित निकला। १८११ में 'क्रिस्ट्रोमैथिए संस्कृत' नामक ग्रंथ प्रकाशित हुआ। इनका 'संस्कृत वार्टरबुख' १८५२ से ७५ तक के कठिन परिश्रम का प्रयास है। इसमें इनका हाथ रॉथ तथा वेबर ने बँटाया था। इस ग्रंथ में प्रत्येक शब्द की पूर्ण रूप से व्याख्या की गई है तथा संपूर्ण संस्कृत साहित्य में जहाँ भी उसका उल्लेख है, अंकित कर दिया गया है। इससे मूल ग्रंथों में उनको सरलता से ढूँढ़ा जा सकता है। सन् १९०४ में जर्मनी के लाइपज़िग नगर में इस विद्वान् का देहान्त हो गया।
एन. नागेश्वर राव

एन. नागेश्वर राव तेलुगु देशम पार्टी से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के खम्मम चुनाव क्षेत्र से १५ वीं लोकसभा के लिए सदस्य निर्वाचित हुए हैं।
सिअम रेअप प्रान्त

नामोत्पत्ति

"सिअम रेअप" का अर्थ "सियाम (थाईलैण्ड) की पराजय" है। ख्मेर साम्राज्य और थाई साम्राज्य का सदियों से प्रतिद्वंद रहा है और यह क्षेत्र ख्मेर सम्राज्य ने जब जीत लिया तो इसका नाम रखा गया। थाईलैण्ड (जिसका पुराना नाम सियाम था) में इस प्रान्त को "सिअम्मारात" (यानि "सियाम का क्षेत्र") कहा जाता था।
प्रयाण गीत

प्रयाण संगीत (march) एक प्रकार का संगीत है जो प्रायः सैनिक वाद्य (मिलिटरी बैण्ड) में प्रयुक्त होती है।
जाडेजा

जाडेजा एक राजपूत कबीला है, जो हिंदू भगवान कृष्ण के वंशज होने का दावा करता है और वे यदुवंशी राजपूतों से संबंध रखते हैं। 
कुछ विद्वान इन्हें चूड़ासमा व देवगिरि के यादवों की तरह आभीर ही मानते हैं।
जाडेजा वंश ने 1540 और 1948 के बीच कच्छ की रियासत पर शासन किया। इस राज्य का गठन राजा खेंगरजी प्रथम ने किया था, जो बारह जाडेजा कुलीन जमींदार परिवारों के अधीन थे, जो उनसे संबंधित भी थे, साथ ही वाघेला समुदाय के दो परिवार भी थे। खेंगारजी और उनके उत्तराधिकारियों ने 18 वीं शताब्दी के मध्य तक इन भायत (सरदारों) की वफ़ादारी को बनाए रखा।
टेलीस्कोपियम

टेलीस्कोपियम एक तारामंडल है।
गिनीपोंग

गिनीपोंग, भारत की एक प्रमुख जनजाति हैं।
फोड़ा

संकेत तथा लक्षण

फोड़ा बाल के चारों ओर ऊबड़ लाल, पस से भरा हुआ लम्प होता है जो कोमल, गर्म और बहुत ही पीड़ादायक होता है। यह मटर के आकार से लेकर गोल्फ की गेंद के आकार तक का हो सकता है। जब फ़ोड़ा पक जाता है और उससे पस निकलने के लिए तैयार हो जाता है, तब इसके गांठ के केन्द्र में एक पीला या सफेद बिंदु बन जाता है। इसके गंभीर संक्रमण में रोगी को बुखार का अनुभव हो सकता है, उसकी लसिका में सूजन हो सकती है और उसे थकान भी महसूस होता है। इस आवर्ती फोड़े को जीर्ण फुंसी कहा जाता है।

कारण

आमतौर पर, यह त्वचा में मौजूद जीवाणु जैसे स्टैफीलोकोसी के कारण होता है। जीवाणु संबंधी उपनिवेशण बाल के रोम से शुरू होता है और इसके कारण सामान्य कोशिका प्रवाह तथा सूजन होने लगता है। इसके अलावा, अफ्रीका में तुम्बु मक्खी के कारण फैलने वाले रोग से मियासिस हो सकता है, जो सामान्य तौर पर त्वचीय फुंसी के साथ होते है। फुंसी रोग के लिए जोखिम कारको में नासिका के अन्दर जीवाणु का जमा होना, मधुमेह, मोटापा, लिम्फोप्रोलाइफलेटिव, केंसर, कुपोषण और रोग प्रतिकारक शक्ति को दबाने वाली दवाइयां आदि शामिल हैं।

जटिलताएँ

फोड़े के सबसे आम जटिलताओं में त्वचा में धब्बे और संक्रमण, रीढ़ की हड्डी में संक्रमण, मस्तिष्क में संक्रमण, गुर्दे में संक्रमण, या अन्य अंगों में फोड़ा होने की संभावना शामिल हैं। संक्रमण रक्तधारा (सेप्सिस) में भी फ़ैल सकता है और कभी कभी जीवन के लिए जोखिम का कारण भी बन सकता है।

उपचार

सभी फुंसी के ईलाज के लिए उनको ख़ाली करना पड़ता है। ख़ाली करने के लिए एक कपडे को गर्म नमक के पानी से भिगोने पर वह ज्यादा कारगर होता है। फ़ोड़े को धोना और एंटीबायोटिक क्रीम तथा एंटीसेप्टिक चाय के पेड़ के तेल की एक पट्टी से फुंसी को आवरित करते हुए बांधना भी चिकित्सा के लिए लाभदायक होता है। फुंसी को निरिक्षण किए बिना फोडना या निचोड़ना नहीं चाहिए, अन्यथा संक्रमण के फैलने का खतरा हो सकता है।
गंभीर जटिलताओं के कारण जोखिम उत्पन्न कर सकने वाले फुंसी को एक चिकित्सक द्वारा ही छिन्न करके सुखाया जाना चाहिए. इनमें सामान्य से बड़े फोड़े, दो सप्ताहों से ज्यादा समय तक रहे फोड़े तथा चेहरे के मध्य में और रीढ़ की हड्डी के पास होने वाली फुंसिया भी शामिल हैं।
आवर्तक फोड़े या बड़े फोड़े के लिए संवेदनशील क्षेत्र (जैसे की नासिका के आस पास या उस के अन्दर तथा कान के अन्दर) के लिए एंटीबायोटिक उपचार की सलाह दी जाती है।
बिहार लोकसेवा अधिकार अधिनियम २०११

१५ अगस्त २०११ से बिहार में लागू यह विधेयक आम लोगों को निर्धारित समय सीमा के भीतर कुछ चुनी हुई लोक सेवाएं उपलब्ध कराने को सुनिश्चित करने वाला कानून है। इसके अंतर्गत राज्य सरकार ने फ़िलहाल दस विभागों से जुड़ी 50 सेवाएँ सूचीबद्ध की है। इनमें राशन कार्ड, ड्राइविंग लाइसेंस और ज़मीन-जायदाद के दस्तावेज़ दिए जाने के अलावा आवास, जाति, चरित्र और आमदनी से संबंधित प्रमाण पत्र दिए जाने जैसी सेवाएँ प्रमुख हैं। इस अधिनियम का सबसे ख़ास प्रावधान यह है कि तय की गई अवधि में आवेदकों को लोक सेवाएँ उपलब्ध नहीं करा सकने वाले सरकारी कर्मचारी या अधिकारी दंडित होंगे। इसके अंतर्गत ढाई सौ रूपए से लेकर अधिकतम पांच हज़ार रूपए तक के आर्थिक दंड का प्रावधान किया गया है और ज़रूरत पड़ी तो विभागीय कार्रवाई का डर दिखाया गया है। लेकिन इस क़ानून के तहत दोषी कर्मचारी या अधिकारी को दंडित करने के किए गए ये प्रावधान बहुत ढीले, मामूली और बेअसर जैसे हैं।

इतिहास

बिहार सरकार के सामान्य प्रशासन विभाग की ओर से इस संबंध में तैयार नियमावली की अधिसूचना गत तीन मई को ही जारी कर दी गई थी।
सरकारी दफ़्तरों में कर्मियों और ज़रूरी साधनों की कमी और सबसे ज़्यादा आवेदनों पर कार्रवाई की निगरानी ठीक से नहीं हो पाने की आशंकाएँ बनी हुई हैं। इसके अलावा इस क़ानून का सबसे कमज़ोर पक्ष ये माना जा रहा है कि जो तय समय-सीमा होगी, उसकी अंतिम तिथि से पहले कोई लोक सेवा उपलब्ध कराने में रिश्वत का खेल हो सकता है। जैसे कि दो-तीन दिनों में किसी को आवासीय प्रमाणपत्र लेना अत्यंत ज़रूरी हो, तो वह 21 दिनों की निर्धारित समय-सीमा तक इंतज़ार करने के बजाय घूस देकर जल्दी काम करा लेने को विवश हो सकता है।
नभस्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
भटिंडा लोक सभा निर्वाचन क्षेत्र

विधानसभा क्षेत्र

बठिंडा लोकसभा निर्वाचन क्षेत्र में 9  विधानसभा (विधान सभा) निर्वाचन क्षेत्र शामिल हैं। और उनके विधायक।  For 2012 assembly elections, some of the segments were redrawn.  Maur, Bhucho Mandi, Bathinda Rural, and Talwandi Sabo are the new constituencies.
व्यवसायिक अर्थशास्त्र

इतिहास

यह 1950 के दशक के शुरुआती वर्षों में अस्तित्व में आया, जब व्यवसाय प्रबंधन के व्यवहारिक मुद्दे और व्यापार की समस्याए बिना आर्थिक सिद्धांतों के निरंतर लागू करने के, सुलझाए नहीं जा सकते थे। यह व्यापार के दैनिक कार्यों जैसे निर्णय लेने की प्रक्रिया में सूक्ष्म और स्थूल आर्थिक अवधारणाओं और सिद्धांतों का उपयोग करता है। पुराने दिनों में, व्यावसायिक इकाइयों की स्थापना का स्वामित्व व्यक्तियों या परिवारों द्वारा प्रबंधित किया गया था। आज के समय में, व्यापारिक प्रतिष्ठान बहुत जटिल हो गए हैं। इस तरह के माहौल मे निर्णय लेना बहुत कठिन कार्य बन जाता है। इसलिए आर्थिक अवधारणाओं, सिद्धांतों और उपकरणों का इस्तेमाल करना आवश्यक हो गया है।

परिभाषा

व्यावसायिक अर्थशास्त्र आर्थिक सिद्धांतों, तर्क और व्यापार निर्णय लेने की प्रक्रिया में इस्तेमाल किया आर्थिक विश्लेषण के औजार का अध्ययन है। आर्थिक सिद्धांतों और आर्थिक विश्लेषण की तकनीकों उचित व्यापार निर्णय लेने के लिए व्यापार के अवसरों का मूल्यांकन, व्यापार की समस्याओं का विश्लेषण करने के लिए लागू कर रहे हैं।

व्यावसायिक अर्थशास्त्र का घेरा

मांग के सिद्धांत- एक उत्पाद का उत्पादन और बिक्री उसकी मांग पर निर्भर करता है।
ओद्योगिक डिज़ाइन

ओद्योगिक डिज़ाइन (Industrial design) डिज़ाइन की एक शाखा है जिसमें बड़े पैमाने पर वृहद उत्पादन (mass production) की ओद्योगिक प्रक्रिया द्वारा किसी उत्पादन को निर्मित करने के लिये उसकी रूप-रेखा बनाई जाती है। यह केवल एक बार बनाई जाने वाली किसी चीज़ से बहुत भिन्न है क्योंकि इसमें कभी-कभी लाखों की संख्या में वही वस्तु निर्मित करना और फिर उसे ग्राहकों को बेच पाना ध्येय होता है इसलिये उसमें सामग्री की खपत, उसका निर्माण करने का ख़र्च, उसमें ग्राहकों को आकर्षित कर पाने की सम्भावना, इत्यादि बहुत महत्वपूर्ण पहलू होते हैं।
विश्व पर्यावास दिवस

विश्व पर्यावास दिवस प्रत्येक वर्ष अक्टूबर माह के प्रथम सोमवार को मनाया जाता है आधिकारिक तौर पर संयुक्त राष्ट्र ने इसे वर्ष 1986 में प्रथम बार मनाया इसको मनाने का उद्देश्य हमारे शहरों एवं कस्बों की स्थिति का पता करना तथा आश्रय हेतु पर्याप्त मानव अधिकार की आवश्यकता की पूर्ति सुनिश्चित करना है साथी इसका उद्देश्य भविष्य की पीढ़ियों के आश्रय हेतु संयुक्त रूप से किए जाने वाले प्रयासों को जोड़ना है 

पर्यावास स्क्रॉल ऑफ ऑनर

पर्यावास स्क्रॉल ऑफ ऑनर पुरस्कार संयुक्त राष्ट्र द्वारा आयोजित ह्यूमन सेटलमेंट प्रोग्राम (UNHSP) के तहत वर्ष 1989 से दिया जा रहा है यह पुरस्कार मानव पर्यावास की दिशा में किए जानेवाले उल्लेखनीय योगदान हेतु दिया जाता है।
गुरचरण सिंह कलकट

गुरचरण सिंह कलकट को सन २००७ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये चंडीगढ़ से हैं।
भास्कर वर्मन

कुमार भास्कर वर्मन (600 - 650) कामरूप के वर्मन राजवंश के शासकों में अन्तिम एवं अन्यतम राजा थे। अपने ज्येष्ठ भ्राता सुप्रतिश्थि वर्मन की मृत्यु के पश्चात उन्होने सत्ता सम्भाली। वे अविवाहित रहे तथा उनका कोई उत्तराधिकारी नहीं था। उनकी मृत्यु के बाद शालस्तम्भ ने कामरूप पर आक्रमण करके सत्ता पर अधिकार कर लिया और शालस्तम्भ राज्य अथवा म्लेच्छ राजवंश की स्थापना की।
उत्तर भारत के राजा हर्षवर्धन (या शीलादित्य) कुमार भास्कर वर्मन के समकालीन थे। हर्षवर्धन के साथ उनकी मित्रता थी। उस समय गौड़ देश (या कर्णसुवर्ण, या बंगाल) में शशांक नामक राजा का शासन था। शशांक ने हर्षवर्धन के बड़े भाई राज्यवर्धन की हत्या कर दी। शशांक से अपने भाई की हत्या का प्रतिशोध लेने के लिये हर्षवर्धन ने शशांक के राज्य पर आक्रमण कर दिया। इस आक्रमण के समय कुमार भास्कर वर्मन ने हर्षवर्धन की सहायता की। गौड़ राजा शशांक पराजित हुआ। फलस्वरूप शशांक के राज्य कर्णसुबर्ण तथा गौड़ या पौण्ड्रबर्द्धन, भास्कर वर्मन के अधिकार में आ गये। इसके बाद भास्कर वर्मन विशाल राज्य का स्वामी बन गया। भास्कर वर्मन के समय में कामरूप राज्य की सीमा पश्चिम में बिहार तक और दक्षिण में ओडीसा तक विस्तृत थी। भास्कर वर्मन ने निधानपुर (सिलहट जिला, बांग्लादेश) में अपने शिविर से तांबे की छाप अनुदान जारी किए और इसे एक अवधि के लिए अपने नियंत्रण में रखा।
चीनी यात्री युवान् च्वांग ने सातवीं शताब्दी में कामरुप का भ्रमण किया था। अपनी यात्रा के वर्णन में उसने लिखा है कि कामरूप राज्य का विस्तार १६७५ मील था और राजधानी प्राग्ज्योतिषपुर ६ मील विस्तृत थी। यद्यपि भास्कर वर्मन सनातन धर्म के अनुयायी थे किन्तु बौद्ध धर्म के अनुयायियों और बौद्ध भिक्षुओं का सम्मान करते थे। हर्षबर्द्धन, भास्कर वर्मन का यथेष्ट सम्मान करते थे। एक बार युवान् च्वांग के सम्मान के लिये राजा हर्षबर्धन ने प्रयाग में विशाल सभा का आयोजन किया था। जिसमें भारत के सभी विख्यात राजाओं को आमन्त्रित किया गया था।
युवान् च्वांग ने यह भी लिखा है कि कामरुप में प्रवेश करने से पहले उसने एक महान नदी कर्तोय् को पार किया। कामरुप के पूर्व में चीनी सीमा के पास पहाड़ियों की एक पंक्ति थी। उन्होंने उल्लेख किया की फसलें नियमित हैं, लोग सत्यनिष्ट हैं और राजा ब्राह्मण हैं।
मेन इन ब्लैक 3

कथानक

अंतरब्रह्माण्डीय गुनेहगार बोरिस द एनिमल चंद्रमा पर स्थित लूनरमैक्स जेल से भाग निकलता है और समय में वापस जा कर एजंट के (टॉमी ली जोन्स) को मारने की कोशिश करता है जिसने २६ जुलाई १९६९ को उसका एक हाथ उड़ा कर उसे गिरफ्तार किया था। न्यू योर्क शहर में हुई एक अंतरिक्षयान की दुर्घटना व एक चीनी रेस्तरां में हुई हाथापाई से के यह समझ जाता है कि बोरिस भाग निकला है और इस बात पर पछताता है कि उसने उसे पहले ही क्यों नहीं मार दिया। जब वह अपने घर लौटता है तो उसके सारे नामो निशान मिट जाते है। एजंट जे (विल स्मिथ) अकेला इंसान है जिसे के अब भी याद है हालांकि मेन इन ब्लैक के मुख्यालय में किसी को भी के याद नहीं।
एजंट ओ जो ज़ेड की मृत्यु के पश्च्यात एमआईबी की सचिव है, जे के कथनों से यह निष्कर्ष निकालती है कि समय में कुछ गड़बड़ हुई है। दोनों को पता चलता है कि बोरिस १९६९ के समय में भाग निकला है और उसने के की हत्या कर दी जिससे पृथ्वी पर उसकी जाती ने हमला कर दिया क्योंकि पृथ्वी का सुरक्षा कवच आर्क्नेट के ने १९६९ में चालु किया था, जो उसकी मृत्यु के कारण स्थापित नहीं हो पाया। एक दुकान के मालिक जेफ्री प्राइस की मदद से जे क्रिसलर बिल्डिंग से कूद कर समय यात्रा करता है। उसके पास केवल २४ घंटे है ताकि वह बोरिस को रोक सके और वह के की हत्या के एक दिन पहले पहुँच जाता है। तब एजेंट जे को पता चलता है कि उसके पिता एक कप्तान थे।
भारतीय किसान संघ

परिचय

भारतीय किसान संघ की स्थापना ४ मार्च १९७९ को राजस्थान के कोटा शहर में की गई। विलक्षण संगठन कुशलता के धनी, महान भारतीय तत्त्वचिंतक, आंतरराष्ट्रीय ख्यातिप्राप्त मजदूर नेता श्री दत्तोपंतजी ठेंगडी ने भारतीय किसानों के उत्थान हेतु इस संगठन को साकार किया। भारतीय किसान संघ की स्थापना करने के पहले उन्होंने सारे देश की यात्रा की और सभी राज्यों में बसे किसानों की स्थिति का अवलोकन किया। उनकी समस्याएँ जान ली। उसी प्रकार हर राज्य में किसानों के लिये काम कर रहे कार्यकर्ताओं से संपर्क किया। इन्हीं में से उन्होंने ६५० से अधिक प्रतिनिधियों को इकठ्ठा कर उन्हें कोटा शहर में बुलाया। वहाँ ३, ४ और ५ मार्च को एक अधिवेशन आयोजित किया गया। अतिशय गहन चर्चा के बाद किसानों और कृषि-मजदूरों के लिये व्यापक हित में राष्ट्रीय स्तर पर कार्य करनेवाली एक गैर राजकीय संघटना की जरूरत आंकी गई। किसानों के प्रतिनिधियों के इस भावना को मूर्त रूप देते हुए दत्तोपंतजी ठेंगडी ने ४ मार्च १९७९ को भारतीय किसान संघ के स्थापना की घोषणा की।
केशवचन्द्र सेन

केशवचन्द्र सेन (बंगला : কেশব চন্দ্র সেন केशोब चोन्दो शेन) (19 नवम्बर 1838 - 8 जनवरी 1884) बंगाल के हिन्दू दार्शनिक, धार्मिक उपदेशक एवं समाज सुधारक थे। 1856 मेंब्रह्मसमाज के अंतर्गत केशवचंद्र सेन के आगमन के साथ द्रुत गति से प्रसार पानेवाले इस आध्यात्मिक आंदोलन के सबसे गतिशील अध्याय का आरंभ हुआ। केशवचन्द्र सेन ने ही आर्यसमाज के संस्थापक स्वामी दयानन्द सरस्वती को सलाह दी की वे सत्यार्थ प्रकाश की रचना हिन्दी में करें।
कास्तिलो दे वेलेज़ ब्लान्को

कास्तिलो दे वेलेज़ ब्लान्को अंदलूसिया, स्पेन के स्वायत्त समुदाय के वेलेज़-ब्लैंको, अल्मेरिया के प्रांत की नगर पालिका में स्थित है। यह मार्कस के मर्सिया के राज्यपाल के रूप में उनकी नियुक्ति के बाद बनाया गया था। वह एक प्राचीन और महत्वपूर्ण इस्लामी गढ़ के अवशेष पर स्थानीय महल के निर्माण के उपक्रम द्वारा अपने नए डोमिनियन के मुख्यालय निर्धारित किया है. यह शहर अनदेखी पहाड़ी पर स्थित है. इस महल का एक महत्वपूर्ण पहलू उच्च लगभग 20 फीट (6.1 मीटर), महल के एक प्रतीकात्मक तत्व और प्रभुत्व से अधिक शक्ति का प्रतीक है, जो अपने विशाल टावर तोर देल होमेनये (Torre del Homenaje) से ज़ाहिर होता है। इमारत के टावरों को फ़र्श सहित 20 वीं सदी की दूसरे आधे हिस्से के दौरान चरणों में बहाल कर दिया गया था। 1931 में यह स्थल बिएन दे इंतेरेस कल्चरल की सूची के सांस्कृतिक स्मारक के रूप में सूचीबद्ध किया गया था।

इन्हें भी देखें

बिएन दे इंतेरेस कल्चरल की सूची अल्मेरिया प्रान्त में
कन्नौजी भाषा

कन्नौज और उसके आस-पास बोली जाने वाली भाषा को कन्नौजी या कनउजी भाषा कहते हैं। ‘कान्यकुब्ज’ से ‘कन्नौज’ शब्द व्युत्पन्न हुआ और कन्नौज के आस-पास की बोली ‘कन्नौजी’ नाम से अभिहित की गयी। कन्नौज वर्तमान में एक जिला है जो उत्तर प्रदेश में है। यह भारत का अति प्राचीन, प्रसिद्ध एवं समृद्ध नगर रहा है। इसका उल्लेख प्राचीन ग्रंथों रामायण आदि में मिलता है। कन्नौजी का विकास शौरसेनी प्राकृत की भाषा पांचाली प्राकृत से हुआ। इसीलिए आचार्य किशोरीदास बाजपेई ने इसे पांचाली नाम दिया। वस्तुतः पांचाल प्रदेश की मुख्य बोली ‘पांचाली’ अर्थात् ‘कन्नौजी’ ही है। यह बोली उत्तर में हरदोई, शाहजहाँपुर और पीलीभीत तक तथा दक्षिण में इटावा, मैनपुरी की भोगाँव, मैनपुरी तथा करहल तहसील, एटा की एटा और अलीगंज तहसील, बदायूँ की बदायूँ तथा दातागंज तहसील, बरेली की बरेली, फरीदपुर तथा नवाबगंज तहसील, पीलीभीत, हरदोई (संडीला तहसील में गोसगंज तक), खेरी की मुहम्मदी तहसील तथा सीतापुर की मिस्रिख तहसील में बोली जाती है। स्पष्ट है कि उत्तर पांचाल के अनेक जनपदों में तथा दक्षिण पांचाल के लगभग समस्त जनपदों में ‘कन्नौजी’ का ही प्रचार-प्रसार है।

कन्नौजी का क्षेत्र

कन्नौजी का क्षेत्र बहुत विस्तृत नहीं है, परन्तु भाषा के सम्बंध में यह कहावत बड़ी सटीक है कि-
कोस-कोस पर पानी बदलेदुइ-दुइ कोस में बानी। 
व्यवहार में देखा जाता है कि एक गाँव की भाषा अपने पड़ोसी गाँव की भाषा से कुछ न कुछ भिन्नता लिए होती है। इसी आधार पर कन्नौजी की उपबोलियों का निर्धारण किया गया है।
कन्नौजी उत्तर प्रदेश के कन्नौज, औरैया, मैनपुरी, इटावा, फर्रुखाबाद, हरदोई, शाहजहांपुर, कानपुर, पीलीभीत जिलों के ग्रामीण अंचल में बहुतायत से बोली जाती है। कन्नौजी भाषा/ कनउजी, पश्चिमी हिन्दी के अन्तर्गत आती हॅ।

कन्नौजी की उप बोलियाँ

कन्नौजी भाषा क्षेत्र में विभिन्न बोलियों का व्यवहार होता है, जिनको इस प्रकार विभाजित किया जा सकता है- मध्य कन्नौजी, तिरहारी, पछरुआ, बंग्रही, शहजहाँपुरिया, पीलीभीती, बदउआँ, अन्तर्वेदी।
पहचान की दृष्टि से कन्नौजी ओकारान्त प्रधान बोली है। ब्रजभाषा और कन्नौजी में मूल अन्तर यही है कि कन्नौजी के ओकारान्त और एकारान्त के स्थान पर ब्रजभाषा में ‘औकारान्त’ और ‘ऐकारान्त’ क्रियाएँ आती हैं- 
गओ - गयौ,खाओ - खायौ
चले - चलै,करे - करै

कन्नौजी की ध्वनियाँ

इसकी ध्वनियो में मध्यम ‘ह’ का लोप हो जाता है- जाहि, जाइ शब्दारम्भ में ल्ह, र्ह, म्ह् व्यंजन मिलते हैं- ल्हसुन, र्हँट, महंगाई आदि। अन्त्य अल्पप्राण महाप्राण में बदल जाता है- हाथ > हात्। स्वरों में अनुनासिकीकरण की प्रवृत्ति पाई जाती है- अइँचत, जुआँ, इंकार, भउजाई, उंघियात, अनेंठ, मों (मुँह)। ‘य’ के स्थान पर ‘ज’ हो जाता है- यमुना > जमुना, यश > जस। ‘व’ के स्थान पर ‘ब’ का व्यवहार होता है- वर > बर, वकील > बकील। कहीं - कहीं पर ‘व’ के स्थान पर ‘उ’ भी प्रयुक्त होता है- अवतार > अउतार। उसमें अवधी की भाँति उकारान्त की प्रवृत्ति भी पाई जाती है- खेत > खेतु, मरत > मत्तु। कहीं-कहीं ‘ख’ के स्थान पर ‘क’ उच्चरित होता है- भीख > भीक, ‘ण’ ‘ड़’ हो जाता है- रावण > रावड़, गण > गड़। ‘स’ के स्थान पर ‘ह’- मास्टर > महट्टर, सप्ताह > हप्ताह।
उपेक्षाभाव से उच्चरित संज्ञा शब्दों में ‘टा’ प्रत्यय का योग विशेष उल्लेखनीय है- बनियाँ > बनेटा, किसान > किसन्टा, काछी > कछेटा, बच्चा > बच्चटा अदि।

कन्नौजी में शोध कार्य

कन्नौजी भाषा में कई विश्वविद्यालयों से शोध कार्य हुए हैं, इनमें कन्नौजी लोकगीत (सन्तराम अनिल), कनउजी लोक साहित्य में समाज का प्रतिबिम्ब (डा॰ सुरेश चन्द्र त्रिपाठी)
हिन्दी शब्द संसाधक

अधिकतर नये शब्द संसाधक इण्डिक समर्थन युक्त हैं, इसलिये हिन्दी में अच्छा कार्य करते हैं। माइक्रोसॉफ्ट ऑफिस हिन्दीकाफी सुविधाजनक हिन्दी शब्द संसाधक (वर्ड प्रोसैसर) है। इसके अतिरिक्त सीडैक का आइलीप, मोड्यूलर इन्फोटैक का श्रीलिपि, देशवेब का अक्षरमाला, बालेन्दु दाधीच का माध्यम (निःशुल्क), वेबदुनिया का टाइप एंड कास्ट, सी-डैक का एच-वर्ड आदि देवनागरी में काम करने के अच्छे साधन हैं।